CELEX: C2007/155/38
Language: hu
Date: 2007-07-07 00:00:00
Title: T-324/04. sz. ügy: Az Elsőfokú Bíróság 2007. május 16-i ítélete – F kontra Bizottság (Közszolgálat – Tisztviselők – Külföldi munkavégzési támogatás – Megsemmisítés iránti kereset – Kártérítési kereset – A személyzeti szabályzat VII. melléklete 4. cikke (1) bekezdésének a) pontja – A nemzetközi szervezet fogalma – Szokásos lakóhely és fő szakmai tevékenység – A külföldi munkavégzési támogatás visszamenőleges hatályú megtagadása – A jogalap nélkül fizetett összeg visszakövetelése)

7.7.2007   
            
            
               HU
            
            
               Az Európai Unió Hivatalos Lapja
            
            
               C 155/20
            
         Az Elsőfokú Bíróság 2007. május 16-i ítélete – F kontra Bizottság
   (T-324/04. sz. ügy) (1)
   
   (Közszolgálat - Tisztviselők - Külföldi munkavégzési támogatás - Megsemmisítés iránti kereset - Kártérítési kereset - A személyzeti szabályzat VII. melléklete 4. cikke (1) bekezdésének a) pontja - A nemzetközi szervezet fogalma - Szokásos lakóhely és fő szakmai tevékenység - A külföldi munkavégzési támogatás visszamenőleges hatályú megtagadása - A jogalap nélkül fizetett összeg visszakövetelése)
   (2007/C 155/38)
   Az eljárás nyelve: francia
   Felek
   
      Felperes: F (Rhode-Saint-Genèse, Belgium) (képviselő: É. Boigelot ügyvéd)
   
      Alperes: az Európai Közösségek Bizottsága (képviselő: H. Krämer meghatalmazott)
   Az ügy tárgya
   Egyrészt a külföldi munkavégzési támogatást a felperestől visszamenőleges hatállyal megtagadó és az e címen jogalap nélkül fizetett összeg visszatéríttetésének módszerét megállapító bizottsági határozat megsemmisítése iránti kérelem, másrészt a felperes illetményéből 2004 februárja óta visszatartott és a jövőben visszatartandó összegek kamattal növelten történő megtérítése iránti kérelem, valamint a felperest állítólagosan ért vagyoni és nem vagyoni kár megtérítése iránti kérelem
   Az ítélet rendelkező része
   
               1)
            
            
               Az Elsőfokú Bíróság a keresetet elutasítja.
            
         
               2)
            
            
               A felek maguk viselik saját költségeiket.
            
         
      (1)  HL C 300., 2004.12.4.